Prípravok na ochranu rastlín pre profesionálnych používateľov

**ALGINURE**®

Fungicídny prípravok vo forme kvapalného koncentrátu pre riedenie vodou (SL) s preventívnym účinkom na ochranu viniča proti peronospóre viniča.

**ÚČINNÁ LÁTKA**:

|  |  |
| --- | --- |
| **Potassium phosphonates (fosfonáty draselné)** | **342 g/l**(26,3% hm) |

**Látky nebezpečné pre zdravie, ktoré prispievajú ku klasifikácii prípravku:**

Nerelevantné

**Označenie prípravku**:

**Označenie prípravku sa nepožaduje**

**Výstražné slovo sa nepožaduje**

|  |  |
| --- | --- |
| P102 | Uchovávajte mimo dosahu detí. |
| P270 | Pri používaní výrobku nejedzte, nepite ani nefajčite. |
| P280 | Noste ochranné rukavice/ochranný odev/ochranné okuliare/ochranu tváre. |
| P501 | Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov v súlade s platným zákonom o dopadoch. |
|  |  |
| **EUH210** | **Na požiadanie je k dispozícii karta bezpečnostných údajov prostredie.** |
| **EUH401** | **Dodržiavajte návod na používanie, aby ste zabránili vzniku rizík pre zdravie ľudí a životné.**  |
|  |  |

**SP1 Neznečisťujte vodu prípravkom alebo jeho obalom. (Nečistite aplikačné zariadenie v blízkosti povrchových vôd/Zabráňte kontaminácii prostredníctvom odtokových kanálov z poľnohospodárskych dvorov a vozoviek).**

**Z4 Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.**

**Vt5 Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.**

**Vo4 Riziko vyplývajúce z použitia prípravku pri dodržaní predpísanej dávky alebo koncentrácie je pre ryby a ostatné vodné organizmy prijateľné.**

**V3 Riziko prípravku je prijateľné pre dážďovky a iné pôdne makroorganizmy.**

**Vč3 Prípravok pre včely s prijateľným rizikom pri dodržaní predpísanej dávky alebo koncentrácie. Prípravok je pre populácie užitočných článkonožcov s prijateľným rizikom.**

**12 % prípravku sa skladá zo zložky, ktorej inhalačná toxicita nie je známa.**

**Zákaz používania prípravku v 1. ochrannom pásme zdrojov pitných vôd!**

**Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode!**

**Uložte mimo dosahu zvierat!**

PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!

**Pred použitím si prečítajte sprievodné pokyny!**

|  |  |
| --- | --- |
| **Držiteľ autorizácie:** | Tilco – Alginure GmbHHolländerkoppel 1a, D-238 58 ReinfeldNemecká spolková republika |
|  |  |
| **Poverený zástupca:** | Biocont Laboratory, spol. s r.o.Mayerova 784, 664 42 ModřiceČeská republika  |
|  |  |
| **Číslo autorizácie ÚKSÚP:** | **19-00597-AU** |
|  |  |
| **Dátum výroby:** | uvedené na obale |
| **Číslo výrobnej šarže:** | uvedené na obale |
|  |  |
| **Balenie:** | 5 l, 10 l HDPE kanister  |

ALGINURE® je registrovaná značka spoločnosti Tilco - Alginure.

**PÔSOBENIE PRÍPRAVKU**

Je určený na použitie vo viniči proti peronospóre viniča ako na stolových tak i muštových odrodách pri hroziacom nebezpečenstve infekcie. Po aplikácii dochádza v rastlinách k aktivácii radu obranných biochemických mechanizmov. Týmto spôsobom možno účinne mnoho rastlín včas pripraviť na napadnutie patogénom cestou indukovanej rezistencie.

Prípravok obsahuje cca. 370 g/l zmáčadla vo forme extraktu z morských rias.

**NÁVOD NA POUŽITIE**

| **Plodina** | **Účel použitia** | **Dávka/ha** | **Ochranná doba** | **Poznámka k aplikácii** |
| --- | --- | --- | --- | --- |
| **vinič** | peronospóra viniča | 1,5 – 4,5 l/ha | 14 |  |

AT - ochranná doba je daná odstupom medzi termínom aplikácie a zberom.

**POKYNY PRE APLIKÁCIU**

Maximálny počet aplikácií za vegetačné obdobie: 6x

Interval medzi aplikáciami: 7 dní.

Prípravok aplikujte v jednotlivých rastových fázach preventívne podľa signalizácie v dávke:

* 1,5 l/ha s 400 l vody od fázy 2 vyvinutých listov (BBCH 12)
* 3 l/ha v 800 l vody/ha na začiatku kvitnutia (BBCH 61)
* 4,5 l/ha v 1200 l vody/ha na konci kvitnutia (BBCH 68)

**INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY**

Pri dodržaní pokynov uvedených na etikete nedochádza k prejavom fytotoxicity a nebola zistená odrodová citlivosť.

**OPATRENIA PROTI VZNIKU REZISTENCIE**

Účinná látka fosfonát draselný patrí do skupiny fosfonátov FRAC kód 33. Na zabránenie vzniku rezistencie neaplikujte tento prípravok alebo iný, ktorý obsahuje účinnú látku typu fosfonátov (fosfonát draselný, fosetyl-Al), bez prerušenia ošetrením iným fungicídom s odlišným mechanizmom účinku. Aplikujte preventívne alebo čo najskôr na začiatku výskytu choroby.

Pri dodržaní pokynov pre aplikáciu sa vznik rezistencie nepredpokladá. Dodržujte správny termín aplikácie a registrovanú dávku prípravku.

**VPLYV NA ÚRODU**

Prípravok nemá negatívny vplyv na úrodu.

**VPLYV NA NÁSLEDNÉ, NÁHRADNÉ A SUSEDIACE PLODINY**

Výsev/výsadba následných a náhradných plodín je bez obmedzenia.

**VPLYV NA UŽITOČNÉ A INÉ NECIEĽOVÉ ORGANIZMY**

Aplikácia prípravku nemá negatívny vplyv na užitočné a iné necieľové organizmy.

**PRÍPRAVA POSTREKOVEJ KVAPALINY A ZNEŠKODNENIE OBALOV**

Odmerané množstvo prípravku vlejte do nádrže postrekovača naplnenej do polovice vodou a za stáleho miešania doplňte na požadovaný objem. Prázdny obal z tohto prípravku vypláchnite vodou a to buď ručne (3 krát po sebe) alebo v primiešavacom zariadení, ktoré je súčasťou postrekovača. Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pripravte len také množstvo postrekovej kvapaliny, ktoré spotrebujete. Zákaz opätovného použitia obalu alebo jeho použitia na iné účely!

**ČISTENIE** **APLIKAČNÉHO ZARIADENIA**

Po skončení aplikácie prípravku je potrebné vyprázdniť nádrž postrekovacieho zariadenia a celé zariadenie vypláchnuť čistou vodou. Zvyšky aplikačnej kvapaliny je zakázané vylievať v blízkosti vodných zdrojov, podzemných vôd a recipientov povrchových vôd. V prípade čistiacich prostriedkov postupujte podľa návodu na ich použitie.

**BEZPEČNOSTNÉ OPATRENIA**

**Príprava postrekovej kvapaliny:** pri príprave postrekovej kvapaliny používať ochranný pracovný odev odolný voči chemikáliám, gumovú/PVC zásteru, rukavice odolné voči chemikáliám, ochranný štít na tvár resp. ochranné okuliare, rúšku na ochranu dýchacích ciest a gumovú pracovnú obuv.

**Aplikácia:** pri aplikácii postreku používať celotelový pracovný odev, rukavice vhodné pre prácu s chemickými latkami, ochranný štít na tvár resp. ochranné okuliare, rúšku na ochranu dýchacích ciest a gumovú pracovnú obuv.

Počas práce a po nej, až do vyzlečenia pracovného odevu a umytia tváre a rúk teplou vodou a mydlom nejedzte, nepite a nefajčite.

V prípade, že sa nepoužíva jednorazový pracovný odev, je potrebné pracovný odev po ukončení práce vyprať.

Pracovníci vstupujúci do ošetrených porastov musia mať rukavice, primerané pracovné oblečenie (pracovný odev s dlhými rukávmi, dlhé nohavice) vhodnú pracovnú obuv a môžu vstupovať do ošetrených miest až po úplnom zaschnutí postreku na rastlinách, najskôr po 24 hodinách od postreku.

Postrek sa smie vykonávať len za bezvetria alebo mierneho vánku, a v tom prípade v smere po vetre, aby nebola zasiahnutá obsluha a ďalšie osoby.

Postrek nesmie zasiahnuť susedné kultúry!

**PRVÁ POMOC:**

|  |  |
| --- | --- |
| **Všeobecné pokyny** | Ak sa prejavia zdravotné problémy (podozrenie na kožnú alergickú reakciu) alebo v prípade pochybností kontaktujte lekára. |
| **Pri zasiahnutí očí** | Odstráňte kontaktné šošovky, ak ich používate, súčasne vyplachujte oči veľkým množstvom vlažnej tečúcej čistej vody po dobu 15 minút. Kontaktné šošovky nie je možné znovu použiť, je potrebné ich zlikvidovať. |
| **Pri nadýchaní aerosólu aplikácii** | Prerušte prácu, prejdite mimo ošetrovanú oblasť, zaistite telesný i duševný pokoj. |
| **Pri zasiahnutí kože** | Odložte kontaminovaný odev, zasiahnuté časti pokožky umyte pokiaľ možno teplou vodou a mydlom, pokožku dobre opláchnite. |
| **Pri náhodnom požití:** | Ústa vypláchnite vodou, nevyvolávajte zvracanie. |

Pri vyhľadaní lekárskeho ošetrenia informujte lekára o prípravku, s ktorým postihnutý pracoval a o poskytnutej prvej pomoci. V prípade potreby je možné ďalší postup pri prvej pomoci konzultovať s **Národným toxikologickým informačným centrom v Bratislave , tel.č.: +421/2/54774166**

**SKLADOVANIE**

ALGINURE uchovajte v originálnom obale pri teplote od +5 až do + 25 °C, v suchých dobre vetraných miestnostiach oddelene od skladovaných potravín, krmív, hnojív, dezinfekčných prostriedkov a prázdnych obalov od týchto látok. Doba skladovateľnosti v originálnych neporušených obaloch je 2 roky od dátumu výroby.. Prípravok nesmie zmrznúť.

**ZNEŠKODNENIE ZVYŠKOV**

Nepoužité zvyšky prípravku v pôvodnom obale zneškodnite ako nebezpečný odpad.

Technologický zvyšok postrekovej kvapaliny po zriedení vystriekajte na neošetrenej ploche, nesmú však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako ostatný odpad v súlade s platnou legislatívou o odpadoch.